Juraj Buzalka

Prof. Mgr. Juraj Buzalka, M. A., PhD. (* 3. apríl 1975, Partizánske)Juraj Buzalka. In:  je slovenský sociálny antropológ a vysokoškolský pedagóg. Pôsobí v Ústave sociálnej antropológie Fakulty sociálnych a ekonomických vied Univerzity Komenského v Bratislave a venuje sa antropológii politických hnutí a témam nacionalizmu, populizmu, politiky, náboženstva a sociálnej transformácie vo východnej strednej Európe.

 Životopis 
V roku 1999 absolvoval magisterské štúdium politológie a žurnalistiky na Filozofickej fakulte Univerzity Komenského v Bratislave (FiF UK)Juraj Buzalka. In: , následne v roku 2002 magisterské štúdium sociálnej antropológie na University of Sussex v anglickom Brightone. Ako výskumník Inštitútu etnológie Maxa Plancka obhájil dizertačnú prácu na Univerzite Martina Luthera v Halle-Wittenbergu. Revidovaná verzia práce vyšla v roku 2007 pod názvom Nation and Religion: The Politics of Commemoration in South-East Poland. Absolvoval postdoktorandské pobyty v Aleksanteri Institute v Helsinkách a v Inštitúte vied o človeku vo Viedni. V roku 2007 obhájil na FiF UK titul docenta v odbore etnológia. V roku 2024 ho prezident ČR Petr Pavel na návrh Vedeckej rady Karlovej univerzity vymenoval za profesora v odbore sociológia.

Od roku 1997 spolupracuje s Výskumným centrom Slovenskej spoločnosti pre zahraničnú politiku (SFPA). Je členom redakčných rád časopisov International Issues & Slovak Foreign Policy Affairs a Zahraničná politika a pôsobil ako šéfredaktor časopisu OS – občianska spoločnosť.

Ako producent sa podieľal na výrobe celovečerného debutu Miry Fornayovej Líštičky (2009) aj jej ďalšieho filmu Môj pes Killer (2013).

Vydal knihy esejí Slovenská ideológia a kríza (2012) o slovenskej politike, národnej ideológii a o slovenskom politickom myslení a Postsedliaci: Slovenský ľudový protest (2023) o moderných Slovákoch, ktorí však „veria v ideál domoviny z agrárnych čias a podľa toho sa aj správajú“. Druhá zbierka v súbehu s predčasnými parlamentnými voľbami zarezonovala v liberálnych kruhoch, konzervatívnejšie ju naopak podrobili kritike.

 Publikačná činnosť 

 Monografie 






 Referencie 

 Externé odkazy 

 Juraj Buzalka na webe FSEV UK
 Zoznam publikácií Juraja Buzalku v evidencii publikačnej činnosti UK
 Zoznam publikácií Juraja Buzalku v súbornom katalógu Slovenskej národnej knižnice
 Antropológ Buzalka: Slováci by mohli byť moderní, no brzdia ich štúrovské bludy – rozhovor v denníku SME (2023)
 Sociálny antropológ Juraj Buzalka: Progresívci nevedia osloviť vidiek, Fico hovorí jeho jazykom, ale nemá mu čo dať – rozhovor v Denníku N (2023)
 Vládnu nám cynici, šarlatáni a úplní hlupáci, vraví sociálny antropológ Buzalka a vyberá päť kníh o modernom Slovensku – rozhovor v Denníku N (2024)

Kategória:Osobnosti z Partizánskeho
Kategória:Slovenskí antropológovia
Kategória:Slovenskí etnológovia
Kategória:Slovenskí sociológovia
Kategória:Slovenskí vysokoškolskí pedagógovia
Kategória:Slovenskí univerzitní profesori
Kategória:Českí univerzitní profesori
Kategória:Slovenskí filmoví producenti
Kategória:Šéfredaktori periodík na Slovensku
Kategória:Riadni členovia SFTA
Kategória:Vyučujúci na Fakulte sociálnych a ekonomických vied Univerzity Komenského v Bratislave
Kategória:Absolventi Filozofickej fakulty Univerzity Komenského v Bratislave